gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7203, del 30-01-2014 (2014/745)

Informació pública de la modificació puntual d'ordenació detallada en l'illa 12 del pla parcial Benicalap Nord i iniciar el procés de participació pública del corresponent estudi d'integració paisatgística.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7203

Data del DOGV
:   30-01-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/745


Data del document
:   09-01-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual d'ordenació detallada en l'illa 12 del pla parcial Benicalap Nord i iniciar el procés de participació pública del corresponent estudi d'integració paisatgística. [2014/745]  
Per Acord de la Junta de Govern Local de l'Ajuntament de València de data 27 de desembre de 2013, es va adoptar l'acord que en la part dispositiva diu el següent:  
«Primer. Sotmetre a informació pública, pel termini d'un mes, la proposta de modificació puntual d'ordenació detallada en l'illa 12 del pla parcial Benicalap Nord i iniciar el procés de participació pública del seu corresponent estudi d'integració paisatgística, presentada per la mercantil Consum Societat Cooperativa Valenciana, amb l'efecte suspensiu de llicències previst en l'article 101.2 de la Llei Urbanística Valenciana.   
Segon Remetre el present acord, per a la seua publicació, al Diari Oficial de la Comunitat Valenciana i a un diari no oficial d'àmplia difusió de la localitat, així com la documentació corresponent a la web municipal.  
Tercer. Notificar el present acord a l'interessat i a la mercantil Editur 2, SL i comunicar-lo als servicis municipals afectats.»  
I de conformitat amb el que establix l'article 90.2, de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació del present acord en els diaris corresponents; la documentació està a disposició del públic en les dependències de l'Ajuntament de València (c/ Amadeu de Savoia 11, planta baixa, oficina d'informació, de 09.00 a 13.00 hores) i exposada en la web d'Urbanisme .   
  
València, 9 de gener de 2014.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7272, del 13-05-2014 (2014/4049)

Notificació de resolució de recurs d'alçada. Expedient número DU 62/13.
-----------------------------------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4049


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de recurs d'alçada. Expedient número DU 62/13. [2014/4049]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o a l'entitat que a continuació es menciona, ja que intentada la notificació en l'últim domicili conegut no s'ha pogut practicar.  
  
  
Expedient número: DU 62/13.  
Interessat: Enrique Picazo López.  
Últim domicili conegut: c/ Mestre Gimeno, 6-12. 46913 Moncada.  
  
Assumpte: resolució del recurs d'alçada que dicta el secretari autonòmic d'Infraestructures, Territori i Medi Ambient, de 2 d'abril de 2014.  
  
  
L'expedient està en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, c/ Castán Tobeñas, 77, CP 46399 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'este edicte en el Diari Oficial de la Comunitat Valenciana.  
  
València, 5 de maig de 2014.- El cap de Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7259, del 23-04-2014 (2014/3404)

Informació pública de la sol·licitud d'autorització ambiental integrada d'una explotació avícola de pollastres d'engreix a Onda.
--------------------------------------------------------------------------------------------------------------------------------

### Dades del document

Número de DOGV
:   7259

Data del DOGV
:   23-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3404


Data del document
:   24-03-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Onda
    * pla d'urbanisme

Informació pública de la sol·licitud d'autorització ambiental integrada d'una explotació avícola de pollastres d'engreix a Onda. [2014/3404]  
De conformitat amb el que establixen l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 540/13 IPPC, seguit a instàncies de Paufer, CB, amb CIF Z75350521 i domicili social en el carrer Diputació Provincial, núm. 9, de Rafelbunyol (València), que té com a objecte l'atorgament de l'autorització ambiental integrada d'una explotació avícola de pollastres d'engreix.  
  
  
Peticionari: Paufer, CB.  
Emplaçament: polígon 22, parcel·les 40, 41 i 29 del terme municipal d'Onda (Castelló).  
Projecte: explotació avícola de pollastres d'engreix.  
Producció: es pretén aconseguir una capacitat total de 115.000 places de pollastres d'engreix.  
  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant este termini els interessats podran examinar els projectes presentats en la Direcció General de Qualitat Ambiental de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer Castán Tobeñas, 77 de València, i en l'Ajuntament d'Onda on estaran exposats en hores d'atenció al públic.  
  
Finalitzat el període d'informació pública s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 24 de març de 2014.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 7334, del 07-08-2014 (2014/6935)

RESOLUCIÓ de 15 de juliol de 2014, de la Universitat de València, per la qual es publica el pla d'estudis del Màster Universitari en Biologia Evolutiva Integrativa.
--------------------------------------------------------------------------------------------------------------------------------------------------------------------

### Dades del document

Número de DOGV
:   7334

Data del DOGV
:   07-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6935


Data del document
:   15-07-2014

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 15 de juliol de 2014, de la Universitat de València, per la qual es publica el pla d'estudis del Màster Universitari en Biologia Evolutiva Integrativa. [2014/6935]  
Obtinguda la verificació del pla d'estudis per part del Consell d'Universitats, després de l'informe positiu de l'Agència Nacional d'Avaluació de la Qualitat i l'Acreditació, i acordat el caràcter oficial del títol per part del Consell de Ministres de 23 de maig de 2014 (publicat en el BOE del 23.06.2014).  
Aquest Rectorat, de conformitat amb el que disposa l'article 35.4 de la Llei Orgànica 6/2001, de 21 de desembre, d'universitats, en la redacció que en fa la Llei Orgànica 4/2007, de 12 d'abril, ha resolt publicar el pla d'estudis del títol oficial del Màster Universitari en Biologia Evolutiva Integrativa per la Universitat de València (Estudi General), que s'estructura tal com s'indica en l'annex d'aquesta resolució.  
  
  
València, 15 de juliol de 2014.- El rector: Esteban Jesús Morcillo Sánchez.  
  
  
ANNEX  
Pla d'estudis del Màster Universitari en Biologia Evolutiva Integrativa per la Universitat de València (Estudi General).  
  
Branca de coneixement: Ciències  
  
1. Distribució del pla d'estudis per tipus de matèria en crèdits ECTS:  
  
Caràcter de les assignatures ECTS  
Obligatòries????????????. 45  
Optatives?????????????.  
Pràctiques externes ????????.. 0  
0  
Treball de fi de màster ?????..-?.. 15  
Crèdits totals???????- 60  
  
  
  
2. Mòduls de què consta el pla d'estudis:  
  
Mòdul I: Mòdul obligatori  
Assignatures Caràcter ECTS  
Teoria de l'evolució: fonaments conceptuals Obligatori 6  
Genètica evolutiva Obligatori 9  
Ecologia, comportament i evolució Obligatori 8  
Mètodes d'anàlisi molecular en evolució Obligatori 6  
Mètodes quantitatius en evolució Obligatori 5  
Evolució, complexitat i ecologia Obligatori 5  
Evolució de sistemes orgànics complexos Obligatori 6  
Crèdits totals que cal cursar ???????????- 45  
  
  
  
Mòdul II: Treball de fi de màster  
Assignatura Caràcter ECTS  
Treball de fi de màster Obligatori 15  
Crèdits totals a cursar ???????????- 15
Diari Oficial de la Generalitat Valenciana


Sumari del DOGV 7218, del 20-02-2014 (2014/1403)

Informació pública de l'aprovació inicial de la modificació puntual número 31 del pla general d'ordenació urbana.
-----------------------------------------------------------------------------------------------------------------

### Dades del document

Número de DOGV
:   7218

Data del DOGV
:   20-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1403


Data del document
:   31-01-2014

Organisme emissor
:   Ajuntament de Segorbe

Tipus de document
:   Anunci

Descriptors 

:   * Segorbe
    * administració local
    * pla d'urbanisme

Informació pública de l'aprovació inicial de la modificació puntual número 31 del pla general d'ordenació urbana. [2014/1403]  
L'Ajuntament en ple, en sessió celebrada el dia 27 de gener de 2014, va acordar aprovar inicialment la modificació puntual número 31 del Pla General d'Ordenació Urbana de Segorbe, a fi d'adequar els usos permesos o compatibles amb l'ús principal de zones verdes.  
  
L'esmentat expedient, així com la documentació relativa a este, es troba exposat el públic en la Secretaria municipal d'este Ajuntament, pel termini d'un mes des de la publicació d'este anunci en el Diari Oficial de la Comunitat Valenciana, a fi que, si és el cas, puguen formular-se les al·legacions que s'estimen oportunes.  
  
  
Segorbe, 31 de gener de 2014.- L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 7214, del 14-02-2014 (2014/1123)

Notificació de la sentència dictada en el juí verbal número 953/2011.
---------------------------------------------------------------------

### Dades del document

Número de DOGV
:   7214

Data del DOGV
:   14-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1123


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el juí verbal número 953/2011. [2014/1123]  
En el present procediment de juí verbal, seguit a instàncies d'Asesores y Servicios Arción, SL, en contra de Pascual Martínez Higueras, s'ha dictat la sentència l'encapçalament i la dispositiva de la qual són com seguix:  
«Jutjat de Primera Instància número 6 de València  
Assumpte civil 000953/2011-J  
Sentència número 000152/2013  
Jutge que la dicta: David Gericó Sobrevela.  
Lloc: València.  
Data: 24 de setembre de 2013.  
Part demandant: Asesores y Servicios Arción, SL.  
Procuradora: Estrella Caridad Vilas Loredo.  
Part demandada: Pascual Martínez Higueras.  
Objecte del juí: altres verbals.  
  
Dispositiva  
Estime la demanda interposada en nom d'Asesores y Servicios Arción, SL, i condemne Pascual Martínez Higueras a pagar a l'actora la quantitat de dos mil tres-cents cinquanta-nou euros i trenta cèntims (2.359,30 ?), més els interessos legals i les costes.  
Contra esta resolució no pot interposar-se cap recurs (art. 455.1 de la LEC).  
Esta és la meua sentència, que pronuncie, mane i firme.»  
  
I atés que el demandat, Pascual Martínez Higueras, es troba en parador desconegut, expedisc este edicte a fi que li valga de notificació de forma deguda.  
  
València, 9 de gener de 2014.- La secretària judicial: María José Navarro Melchor.
Diari Oficial de la Generalitat Valenciana


Sumari del DOGV 7412, del 27-11-2014 (2014/10145)

Convocatòria d'una plaça d'inspector de la policia local (PL01) per torn lliure.
--------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/10618


Data del document
:   24-11-2014

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * concurs administratiu

Convocatòria d'una plaça d'inspector de la policia local (PL01) per torn lliure. [2014/10857]  
La Junta de Govern Local d'este ajuntament, en la sessió celebrada el dia 19 de novembre de 2014, va aprovar les corresponents bases específiques per a cobrir en propietat una plaça d'inspector del cos de la policia local, pel torn lliure, codi del lloc de treball PL01, corresponent a l'oferta d'ocupació pública de 2013.  
Les bases apareixen publicades íntegrament en el Butlletí Oficial de la Província de Castelló número 141, de 22 de novembre de 2014.  
  
La convocatòria del procés selectiu es realitzarà per mitjà d'anunci en el Boletín Oficial del Estado, a partir de la publicació del qual s'iniciaran els respectius terminis de 20 dies naturals per a la presentació d'instàncies.  
Els successius anuncis corresponents a esta convocatòria es publicaran, quan siga procedent segons les bases, en el Butlletí Oficial de la Província de Castelló, en el tauler d'edictes i en la pàgina web de l'Ajuntament d'Alcalà de Xivert.  
  
Alcalà de Xivert, 24 de novembre de 2014.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 7397, del 06-11-2014 (2014/10265)

Aprovació de la modificació puntual de les normes subsidiàries número 1/14.
---------------------------------------------------------------------------

### Dades del document

Número de DOGV
:   7397

Data del DOGV
:   06-11-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/10543


Data del document
:   30-10-2014

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * administració local
    * pla d'urbanisme

Aprovació de la modificació puntual de les normes subsidiàries número 1/14. [2014/10219]  
D'acord amb el que estableix l'article 104.2 de la Llei 16/2005, de 30 de desembre, de la Generalitat Valenciana, Urbanística Valenciana, i en compliment del mandat establit en l'apartat segon in fine de la part resolutòria de l'acord adoptat, es publica la ressenya de l'acord adoptat per l'Ajuntament de Moncofa en sessió extraordinària de data 20 d'octubre de 2014, publicat juntament amb les normes urbanístiques amb eficàcia normativa en el Butlletí Oficial de la Província de Castelló número 131, de data 30 d'octubre de 2014.   
  
  
Moncofa, 30 d'octubre de 2014.- L'alcalde: Jaime Picher Julia.
Diari Oficial de la Generalitat Valenciana


Sumari del DOGV 7363, del 18-09-2014 (2014/8424)

Notificació en extracte. Expedient sancionador número ESSANC/46/2014/0023.
--------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8424


Organisme emissor
:   Conselleria de Governació i Justícia

Tipus de document
:   Anunci

Notificació en extracte. Expedient sancionador número ESSANC/46/2014/0023. [2014/8424]  
Intentada la notificació als interessats o als seus representants que a continuació es relacionen, per dues vegades, sense que aquesta s'haja pogut realitzar per causes no imputables a l'Administració, de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 61 del mateix text legal.  
  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació del present anunci en el DOCV, a la seu de la Direcció General de Seguretat i Protecció Ciutadana, de la Conselleria de Governació i Justícia, situada al c/ Castán Tobeñas, 77. Ciutat administrativa 9 d'Octubre - Torre 4, de València, de dilluns a divendres, en horari de 09.00 a 14.00 h.  
  
1. Expedient: ESSANC/46/2014/0023  
Procediment sancionador en matèria d'espectacles, establiments públics i activitats recreatives.  
Acte administratiu: resolució de procediment sancionador.  
Interessat: Don Luro Levante, SL.  
Última adreça coneguda: c/ Salamanca, núm. 36, baix (València).  
  
València, 22 d'agost de 2014.- El director general de Seguretat i Protecció Ciutadana: Manuel Roca Melchor.
Diari Oficial de la Generalitat Valenciana


Sumari del DOGV 7200, del 27-01-2014 (2014/478)

Citació a les persones interessades en el procediment de jurisdicció voluntària número 161/2013.
------------------------------------------------------------------------------------------------

### Dades del document

Número de DOGV
:   7200

Data del DOGV
:   27-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/478


Organisme emissor
:   Jutjat de Primera Instància Número 22 de València

Tipus de document
:   Anunci

Citació a les persones interessades en el procediment de jurisdicció voluntària número 161/2013. [2014/478]  
En el procediment de jurisdicció voluntària general 161/2013 s'ha ordenat notificar, per mitjà del present edicte, l'existència del procediment a les parts que no han pogut ser trobades, i s'ha procedit a la publicació de la cèdula de notificació i requeriment següent:  
  
«Cèdula de notificació i requeriment  
Tribunal que ordena el requeriment: Jutjat de Primera Instància número 22 de València.  
Assumpte en què s'ordena: jurisdicció voluntària general 161/2013.  
Persona/es o entitat a les quals es requerix: Dénia Nova 2000, SL, i herència jacent de Fabián Granell Félix.  
Pretensió part actora: petició d'expedició de manament al notari de València, Manuel Ángel Rueda Pérez, perquè expedisca segones còpies amb caràcter executiu de les dos escriptures de préstec garantit amb hipoteca i consolidació personal, atorgades el 26 de febrer de 2010, amb números de protocol 255 i 256, subscrites entre Sa Nostra de Inversiones EFC, SA, com a creditors, Dénia Nova 2000, SL, com a deutora hipotecant, i Fabián Granell Félix, Fernando Polanco Huidobro, Valenciana 89, SA, i Intercanto, SL, com a fiadors personals.  
  
Objecte del requeriment: que en vista de la demanda de jurisdicció voluntària presentada en este Jutjat per Sa Nostra de Inversiones, EFC, SA, la còpia de la qual es troba cosida a la present cèdula, se'ls requerix perquè en el terme de 10 audiències posen de manifest si s'oposen a les pretensions de la part actora i els motius de la seua oposició, si és el cas, amb l'advertència, en cas de no manifestar-se en contra, de resoldre conforme al que s'ha sol·licitat.»  
I com a conseqüència del parador ignorat de Dénia Nova 2000, SL, i herència jacent de Fabián Granell Félix, estenc la present cèdula perquè servisca de notificació i requeriment de forma legal.  
  
València, 30 de juliol de 2013.- La secretària judicial: María Dolores Crespins Jiménez.
Diari Oficial de la Generalitat Valenciana


Sumari del DOGV 7421, del 11-12-2014 (2014/11353)

CORRECCIÓ d'errades de la Resolució de 26 de novembre de 2014, del Rectorat de la Universitat de València, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la universitat per al curs 2014-2015. Convocatòria número 13.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7421

Data del DOGV
:   11-12-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/11176


Data del document
:   09-12-2014

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 26 de novembre de 2014, del Rectorat de la Universitat de València, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la universitat per al curs 2014-2015. Convocatòria número 13. [2014/11491]  
Advertida una errada en la versió en castellà de l'annex I, de la Resolució de 26 de novembre de 2014, inserida en el Diari Oficial de la Comunitat Valenciana número 7415, pàgina 29476, de 2 de desembre de 2014, es transcriu oportunamente la següent rectificació:  
  
En la plaça núm. 6010a, adscrita a l'Hospital Universitari de San Joan d'Alacant, on diu:  
  
«Hospital Universitario de San Juan de Alicante.  
Plaza/s: 6010a  
Categoría: Profesor/a asociado/a asistencial  
Dedicación: T.P.  
Nº de plazas: 1  
Perfil: «Psicología Clínica». Para impartir docencia de «Prácticas Externas» del Máster de Psicología General Sanitaria. Localización: Unidad de Trastornos Alimentarios.  
Categoría: Profesor/a asociado/a asistencial  
Dedicación: T.P.  
Nº de plazas: 1  
Localización: Servicio de Microbiología»;  
  
  
Ha de dir:  
«Hospital Universitario de San Juan de Alicante.  
Plaza/s: 6010a  
Categoría: Profesor/a asociado/a asistencial  
Dedicación: T.P.  
Núm. de plazas: 1  
Perfil: «Psicología Clínica». Para impartir docencia de «Prácticas Externas» del Máster de Psicología General Sanitaria. Localización: Unidad de Trastornos Alimentarios».  
  
  
València, 9 de desembre de 2014.- El rector, p.d. (R R 03.10.2014, DOCV 10.10.2014), la vicerectora d'Ordenació Acadèmica i Professorat: María Vicenta Mestre Escrivà.